Sinu ülesanne on genereerida eestikeelse uudiste põhjal pealkiri. Paku ainult pealkiri ja kasuta eesti keelt!
## Tekst:

Meeste võrkpalli Balti liigas peeti pühapäeval kaks viiegeimilist põnevusmängu ning võidulisa said seeläbi tabeli kaks esimest ehk Selver/TalTech ja Tartu Bigbank. Võru Barrus Võrkpalliklubi ja Pärnu Võrkpalliklubi pidid aga vastu võtma kaotused.
Päeva naelaks oli viiegeimiline lahing Pärnu Võrkpalliklubi ja Selver/TalTechi vahel, kus lõpuks jäi võõrsil 3:2 (23:25, 25:18, 26:24, 14:25, 19:17) peale Selver/TalTech, kes jätkab 28 punktiga liidrikohal. Pärnu jätkab viimasel real kuue punktiga, vahendab Volley.ee.

Pealinnaklubi resultatiivseimaks tõusis uskumatu rünnakuprotsendiga tegutsenud temporündaja Marx Aru, kes panustas 19 punkti (+15). Aru rünnakud olid koguni 95% ehk ta realiseeris 17-st rünnakust 16. 18 silma (+13) panustas Rauno Tamme ja 11 punkti (+2) Denis Losnikov. Tallinna meeskonna vastuvõtt oli 46%, rünnak 43%, blokist saadi 14 punkti, servilt kaks silma (16 viga).

Pärnule tõi Kaur Erik Kais 21 punkti (+13), Tony Tammiksaar lisas 19 (+9) ning Luiz Samas 17 punkti (+2). Pärnu vastuvõtt oli 64%, rünnak 43%, blokk saadi vastase rünnakutele ette üheksal korral ning servil löödi kuus ässa ja eksiti 18 pallingul.

Tartu Bigbank lõpetas nädalavahetuse 3:2 (25:17, 23:25, 15:25, 25:21, 15:12) võiduga Jekabpilsi Luši vastu ja jätkab tabelis teisena, punkte on koos 25. Tartlaste parimaks kerkis 23 punkti (+18) toonud Timo Lõhmus, 20 silma (+10) jäi Matej Šmidli arvele. Tartu vastuvõtt oli 46%, rünnak 40%, blokist saadi 11 punkti ning servil löödi kuus ässa ja eksiti 13 servil.

Jekabpilsi edukaimaks tõusis 18 punktiga (+12) Zigurds Adamovics. Lätlaste vastuvõtt oli 56 ja rünnak 38%, blokist saadi 12 ja servilt 11 punkti (eksiti 17 pallingul).

Kaotuse sai Võru Barrus VK, jäädes kodus 1:3 (23:2, 25:18, 23:25, 22:25) alla Daugavpilsi Ülikool/Ezerzemele. Tabelis on Võru meeskond 12 silmaga viies, Daugavpils neist koht tagapool 11 punktiga.

Võitjate edukaim oli 18 punktiga (+9) Andris Širjakovs. Lätlaste vastuvõtt oli 51 ja rünnak 40%, blokist saadi üheksa ja servilt viis punkti (12 viga). Võru resultatiivseimana panustas 17 punktiga (+6) Matthew Slivinski, 16 punkti (+3) lisas Devin Põlluste ja 13 (+8) Robin Kahu. Võru vastuvõtt oli 56%, rünnak 43%, blokiga teeniti koguni 18 punkti (kaheksa blokki pani Sten Perillus) ja servil löödi neli ässa ja eksiti 21 pallingul.

Tabeliseisu saab näha siit.
## Pealkiri:

user
Selver/TalTech ja Tartu Bigbank jätkavad Balti liigas võidulainel
assistant